Rossiya bosh vaziri mamlakatda kun kechirish uchun zarur minimumni kamaytirish to‘g‘risida qaror qabul qildi

Rossiya bosh vaziri Dmitriy Medvedev mamlakatda kun kechirish uchun zarur bo‘lgan narsalarning eng oz miqdorini kamaytirish to‘g‘risida qaror qabul qildi. Bu haqda Meduza xabar bermoqda.

 Foto “Kommersant.ru
2015-yil to‘rtinchi choragi uchun bu ko‘rsatkich 9452 rubl darajasida o‘rnatilgan bo‘lib, bu uchinchi chorakka nisbatan 221 rubl kam (o‘shanda minimum 9673 rubl bo‘lgan). Shuningdek, aholining ayrim qatlamlari — mehnatga yaroqli fuqarolar, nafaqadagilar va bolalar uchun minimum ham kamaytirilgan.
Ma’lum bo‘lishicha, mazkur minimumni kamaytirish yuzasidan Mehnat va aholini ijtimoiy muhofaza qilish vazirligi taklif bergan. Vazirlik ma’lumotlariga ko‘ra, 2015-yil to‘rtinchi choragida Rossiyada oziq-ovqat mahsulotlariga narxlar kamaygan.